Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO**

2016 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 22 ir 32 punktais, 18 straipsnio 1 dalimi, atsižvelgdama į Rokiškio rajono savivaldybės tarybos siūlymą bei siekdama skatinti rajono gyventojų dalyvavimą tvarkant rajono kelius ir gatves, Rokiškio rajono savivaldybės taryba nusprendžia:

1. Patvirtinti kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą (pridedama).

2. Laikyti negaliojančiu Rokiškio rajono savivaldybės tarybos 2015 m. rugsėjo 25 d. sprendimą Nr. TS-200 „Dėl kelių, gatvių ir inžinerinių tinklų statybos darbų organizavimo ir vykdymo tvarkos patvirtinimo“.

3. Pavesti Rokiškio rajono savivaldybės administracijos direktoriui atlikti 1 punkte nurodyto tvarkos aprašo vykdymo kontrolę.

4. Šį sprendimą paskelbti Rokiškio rajono savivaldybės tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Augustinas Blažys

PATVIRTINTA

Rokiškio rajono savivaldybės tarybos

2016 m. spalio 28 d. sprendimu Nr. TS-

**KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠAS**

**I. BENDROSIOS NUOSTATOS**

1. Kelių priežiūros ir plėtros programos (toliau – Programa) finansavimo lėšų, skirtų Rokiškio rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašas (toliau – aprašas) nustato Programos finansavimo lėšų, skirtų Rokiškio rajono savivaldybės (toliau – Savivaldybė) vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymo tvarką, panaudojimą ir atsiskaitymą už asignavimus.

2. Aprašas parengtas vadovaujantis Lietuvos Respublikos kelių įstatymu, Lietuvos Respublikos vietos savivaldos įstatymo 6 straipsnio 22 ir 32 punktais, Lietuvos Respublikos kelių priežiūros ir plėtros programos finansavimo įstatymu, Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (Lietuvos Respublikos Vyriausybės 2015 m. sausio 7 d. nutarimo Nr. 20 redakcija) ir Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“.

3. Šiuo aprašu siekiama užtikrinti Savivaldybės vietinės reikšmės kelių ir gatvių gerą būklę ir tinkamą Programos lėšų, skirtų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymą ir naudojimą.

**II. LĖŠŲ NAUDOJIMO TVARKA**

4. Programos lėšos naudojamos šia tvarka:

4.1. asignavimų dalis nuo bendros Savivaldybei skirtų Programos lėšų sumos, skiriama kapitalo investicijoms į vietinės reikšmės kelių (gatvių) tiesimą, rekonstravimą ir kapitalinį remontą bei saugaus eismo sąlygų užtikrinimą, turi būti ne mažesnė nei nurodyta finansavimo sutartyje su Lietuvos automobilių kelių direkcija (toliau – LAKD);

4.2. likusi lėšų suma naudojama vietinės reikšmės kelių ir gatvių einamiesiems tikslams (priežiūros ir paprastojo remonto darbams).

5. Programos lėšos vietinės reikšmės keliams (gatvėms) naudojamos:

5.1. keliams (gatvėms) projektuoti, tiesti, rekonstruoti, taisyti (remontuoti) ir prižiūrėti;

5.2. apsaugos nuo triukšmo statiniams prie kelių (gatvių) statyti, rekonstruoti ir taisyti (remontuoti);

5.3. paviršiaus vandens nuleidimo įrenginiams, lietaus kanalizacijai įrengti, rekonstruoti ir taisyti (remontuoti);

5.4. tiltams, viadukams, estakadoms, tuneliams, pralaidoms projektuoti, apskaityti, statyti, rekonstruoti, taisyti (remontuoti) ir prižiūrėti;

5.5. techninėms eismo reguliavimo ir kitoms inžinerinėms saugaus eismo priemonėms įrengti, rekonstruoti, taisyti (remontuoti), prižiūrėti;

5.6. ekstremalių įvykių padariniams likviduoti;

5.7. keliams (gatvėms), kelių statiniams ir jų užimamai žemei inventorizuoti;

5.8. apšvietimui keliuose (gatvėse) įrengti, rekonstruoti;

5.9. automobilių stovėjimo aikštelėms, viešojo transporto stotelėms ir paviljonams įrengti, statyti, rekonstruoti, taisyti (remontuoti), prižiūrėti;

5.10. šaligatviams, pėsčiųjų ir (ar) dviračių takams įrengti, projektuoti, tiesti, rekonstruoti, taisyti (remontuoti) ir prižiūrėti;

5.11. savivaldybės paskoloms, skirtoms vietinės reikšmės keliams (gatvėms) projektuoti, tiesti, rekonstruoti, taisyti (remontuoti), grąžinti ir palūkanoms mokėti.

**II. PRAŠYMŲ TEIKIMAS**

6. Iki einamųjų metų lapkričio 15 d. Savivaldybės administracijai seniūnijų seniūnai teikia šiuos prašymus:

6.1. vietinės reikšmės keliams (gatvėms) tiesti, rekonstruoti ar remontuoti (Aprašo 1 priedas). Prašyme turi būti nurodytos pageidaujamų atlikti darbų apimtys, objekto schema, matmenys ar projektiniai pasiūlymai;

6.2. vietinės reikšmės keliams (gatvėms) prižiūrėti ir taisyti. Teikiamas laisvos formos prašymas, kuriame nurodomas reikalingas žvyro kiekis, greideravimo ir asfaltbetonio duobių taisymo paslaugų poreikis, remontuotinos pralaidos, tiltai ar kiti darbai bei paslaugos, kurie yra tinkami finansuoti pagal Aprašo 5 punktą.

7. Seniūnijos seniūnų prašymai pagal Aprašo 6.1. punktą Savivaldybės administracijai turi būti pateikti prioritetiniu eiliškumu, kuris sudaromas vadovaujantis Aprašo 14 punkte pateiktais atrankos vertinimo kriterijais.

8. Aprašas reglamentuoja atvejus ir sąlygas fiziniams bei juridiniams asmenims (toliau – Pareiškėjai) dalyvauti vykdant Rokiškio rajono vietinės reikšmės kelių (gatvių) tiesimo, rekonstravimo ir kapitalinio remonto darbus.

9. Pareiškėjų prisidėjimo vertė prie daugiabučių gyvenamųjų namų įrengiamos infrastruktūros turi būti ne mažesnė kaip 30 proc., vienpusio užstatymo gatvėse – 5 proc., abipusio užstatymo gatvėse – 15 proc. statybos darbų vertės (pagal Rokiškio rajono savivaldybės tarybos sprendimu patvirtintame objektų sąraše skirtas lėšas inžinerinėms techninėms paslaugoms ir statybos montavimo darbams).

10. Pareiškėjai iki einamųjų metų lapkričio 1 d. teikia nustatytos formos (Aprašo 2 priedas) prašymus seniūnijų seniūnams, o šie ne vėliau kaip per 10 darbo dienų – Savivaldybės administracijai. Prašyme privaloma nurodyti finansinio prisidėjimo vertę procentais pagal Aprašo 9 punktą bei įgaliotą Pareiškėjų atstovą ir jo kontaktinę informaciją.

11. Seniūnijų seniūnai privalo užtikrinti visuomenės informavimą apie Apraše numatytas fizinių ir juridinių asmenų dalyvavimo galimybes, pateikdami informaciją seniūnijų skelbimų lentose, bendrauti su seniūnaičiais. Aprašas turi būti skelbiamas Savivaldybės internetiniame tinklalapyje.

**III. LĖŠŲ PASKIRSTYMO TVARKA**

12. Visus prašymus nagrinėja ir vertina Savivaldybės administracijos direktoriaus įsakymu sudaryta nuolat veikianti komisija vietinės reikšmės kelių ir gatvių tiesimo bei taisymo poreikiams nustatyti ir darbų programoms sudaryti (toliau – Komisija).

13. Komisija apžiūri visus kelius ar gatves, kuriems tiesti, rekonstruoti ar kapitališkai remontuoti buvo gauti prašymai iš seniūnijų seniūnų.

14. Atsižvelgdama į kelių (gatvių) esamą situaciją, Komisija kiekvieną iš jų vertina balais pagal šiuos atrankos kriterijus:

|  |  |  |
| --- | --- | --- |
| Eil. Nr. | Objekto atrankos vertinimo kriterijai | Objekto atrankos  vertinimo kriterijų reikšmės balais |
| 1. | Pareiškėjo nurodytas planuojamas finansavimo dydis *(Pareiškėjui prisidedant kaip numatyta Aprašo 9 punkte skiriama 10 balų; už kiekvieną papildomą prisidedamą procentą – papildomas 1 balas; jei prisidedama mažiau nei nurodyta Aprašo 9 punkte – 0 balų)* | 10 |
| 2. | Naudingumas visuomenei *(žr. Aprašo 4 priedą)* | 10 |
| 3. | Kelio (gatvės) ar inžinerinių tinklų esama būklė *(žr. Aprašo 4 priedą)* | 2-20 |
| 4. | Kelio (gatvės) transporto metinis paros eismo intensyvumas *(žr. Aprašo 4 priedą)* | 0-10 |
| 5**.** | Ekonominis naudingumas rajonui *(žr. Aprašo 4 priedą)* | 0-10 |

15. Komisija kiekvienam keliui (gatvei) skiria bendrą balą, kuris nustatomas komisijos daugumos sprendimu. Jei Komisijos sudėtyje yra seniūnijos seniūnas, kurios teritorijoje esantis kelias (gatvė) yra vertinamas, seniūnas privalo nusišalinti nuo balsavimo. Nusišalinti privalo ir tie Komisijos nariai, kurie gali būti šališki vertinant objektą.

16. Objektų atrankos vertinimo kriterijų reikšmės balų sumos mažėjimo tvarka sudaromas Rokiškio rajono savivaldybės kelių (gatvių) ar inžinerinių tinklų statybos, rekonstrukcijos ar remonto trijų metų prioritetinis objektų sąrašas (toliau – Prioritetinis sąrašas). Sąrašas sudaromas vadovaujantis preliminariomis kainomis (esant parengtiems projektams - remiantis statybos skaičiuojamosios kainos nustatymo dalimi) ir kapitalo investicijoms skiriamu finansavimu.

17. Jei surenkamas vienodas balų skaičius, pirmenybė teikiama tam objektui, kurio būklė (kriterijus Nr. 3) įvertinta didesniu balu. Jei būklės vertinimo balų skaičius vienodas, pirmenybė teikiama objektui, kurio faktinis metinis paros eismo intensyvumas yra didesnis.

18. Sudarytas Prioritetinis sąrašas teikiamas tvirtinti Rokiškio rajono savivaldybės tarybai.

19. Prioritetinis sąrašas gali būti tikslinamas ar papildomas vieną kartą per metus, atsižvelgiant į naujai atsiradusias ir nenumatytas aplinkybes, t. y. gaunamą tikslinį kitų struktūrinių fondų finansavimą arba įvykusią stichinę nelaimę. Tokiais atvejais kelias (gatvė) reitinguojamas pirmoje Prioritetinio sąrašo vietoje be atskiro vertinimo.

20. Papildant Prioritetinį sąrašą, dėl riboto finansavimo į sąrašą nebepatenkantys objektai, privalo būti įtraukti į sekančio laikotarpio Prioritetinį sąrašą pirmumo tvarka. Formuojant sekančio laikotarpio Prioritetinį sąrašą, pirmumo tvarka įtraukiami ir tie objektai, kurių techniniai projektai buvo parengti praėjusį laikotarpį.

21. Prioritetinis objektų sąrašas viešai skelbiamas Savivaldybės interneto tinklalapyje.

22. Vadovaujantis patvirtintu Prioritetiniu sąrašu Savivaldybės administracijos Statybos ir infrastruktūros plėtros skyrius sudaro Savivaldybės Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo einamaisiais metais objektų sąrašą (toliau – Objektų sąrašas) ir teikia tvirtinti Rokiškio rajono savivaldybės tarybai.

23. Savivaldybės administracija tarybos patvirtintą Objektų sąrašą derina su LAKD.

24. Pareiškėjas, kurio prašymas įtraukiamas į Objektų sąrašą, informuojamas raštu ir turi ne vėliau kaip per 30 kalendorinių dienų nuo Objektų sąrašo patvirtinimo pasirašyti šio Aprašo 3 priede pateiktą sutartį (toliau – Sutartis) dėl dalinio finansavimo. Sutartyje nurodyta prisidėjimo vertė apskaičiuojama nuo Objektų sąraše nurodytos sumos. Nepasirašius Sutarties numatytu terminu ar nepervedus Sutartyje numatytos sumos, kelias (gatvė) išbraukiamas iš Objektų sąrašo be atskiro įspėjimo. Pasirašęs sutartį, Pareiškėjas tampa Partneriu.

25. Pasirašiusi finansavimo sutartį ir suderinusi Objektų sąrašą su LAKD, Savivaldybės administracija vykdo darbų ir paslaugų viešuosius pirkimus Viešųjų pirkimų įstatymu nustatyta tvarka. Į viešųjų pirkimų komisiją gali būti deleguotas Pareiškėjo atstovas.

26. Objektų sąrašas tikslinamas Savivaldybės administracijos direktoriaus įsakymu atlikus paslaugų ir darbų pirkimų procedūras.

27. Lėšos einamiesiems darbams skirstomos taip:

27.1. žvyravimo darbams seniūnijose (išskyrus Rokiškio miesto seniūniją) pagal seniūnijų teritorijoje esančių viešųjų kelių (gatvių) su žvyro danga tinklo ilgį. Rokiškio miesto seniūnijai – pagal viešųjų kelių (gatvių) su žvyro danga tinklo ilgį ir pagal gyvenančių nuolatinių gyventojų skaičių (lėšų kiekis apskaičiuojamas kelių ilgiui taikant koeficientą 0,9, o gyventojų skaičiui – 0,1);

27.2. greideravimo darbams seniūnijose (išskyrus Rokiškio miesto seniūniją) pagal seniūnijų teritorijoje esančių viešųjų kelių (gatvių) su žvyro danga tinklo ilgį. Rokiškio miesto seniūnijai – pagal viešųjų kelių (gatvių) su žvyro danga tinklo ilgį ir pagal gyvenančių nuolatinių gyventojų skaičių (lėšų kiekis apskaičiuojamas kelių ilgiui taikant koeficientą 0,9, o gyventojų skaičiui – 0,1);

27.3. asfaltbetonio duobių ir išdaužų taisymo darbams pagal seniūnijų teritorijoje esančių viešųjų kelių (gatvių) su asfaltbetonio danga tinklo ilgį;

27.4. pralaidų ir tiltų projektavimui, statybai, rekonstrukcijai ar remontui atsižvelgiant į gautus seniūnių prašymus bei esamą finansavimą. Prieš vykdant darbus Komisija įvertina remonto poreikį, nustatyto darbų reikalingumą ir surašo defektinį aktą;

27.5. kelių inventorizacijai - Komisijos narių daugumos sprendimu, atsižvelgiant į seniūnijų vietinės reikšmės kelių inventorizacijos užbaigtumą;

27.6. Rokiškio miesto seniūnijos vietinės reikšmės kelių (gatvių) priežiūros darbams žiemos metu – Komisijos narių daugumos sprendimu pagal faktines klimatines sąlygas einamaisiais metais. Kitų rajono seniūnijų vietinės reikšmės kelių (gatvių) priežiūra žiemos metu finansuojama iš Savivaldybės biudžeto;

27.7. eismo saugumo priemonėms užtikrinti skiriama ne mažiau nei numatyta finansavimo sutartyje su LAKD, įgyvendinant Savivaldybės kelių eismo saugumo komisijos nutarimus bei vykdant nuolatinę šviesoforų bei kelio ženklų priežiūrą;

27.8. kitiems darbams ar paslaugoms, kurie yra tinkami finansuoti pagal Aprašo 5 punktą, lėšos gali būti skiriamos Komisijos narių daugumos sprendimu, atsižvelgiant į seniūnų prašymus.

**IV. DARBŲ ATLIKIMO IR ATSISKAITYMO TVARKA**

28. Darbų ir paslaugų vykdymui Savivaldybės administracija pasirašo sutartis su viešuosius pirkimus laimėjusiais tiekėjais.

29**.** Darbai vykdomi Statybos įstatymo ir kitų teisės aktų nustatyta tvarka, atliekami per sutartyje nustatytą terminą.

30. Savivaldybės administracijos seniūnijų seniūnai atsako už efektyvų Programos lėšų panaudojimą seniūnijose, derina Aprašo 27 punkte nurodytomis lėšomis finansuojamų atliktų darbų ir suteiktų paslaugų aktus.

31. Savivaldybės administracija, vadovaudamasi Lietuvos Respublikos įstatymais ir kitais teisės aktais, vykdo objektų, finansuojamų Programos lėšomis, užsakovo funkcijas, Statybos ir infrastruktūros plėtros skyrius rengia reikalingus dokumentus viešiesiems darbų ir paslaugų pirkimams organizuoti, pirkimų sutartims sudaryti, vykdo darbų kontrolę, organizuoja techninę priežiūrą ir atliktų darbų priėmimą, teikia LAKD paraiškas lėšoms gauti ir ataskaitas apie lėšų naudojimą.

32. Atlikus darbus, Savivaldybės administracija perduoda naujai sukurtą turtą ir visą dokumentaciją į tos seniūnijos balansą, kurioje buvo vykdomi darbai.

33. Centralizuotos buhalterinės apskaitos skyrius apskaito atliktų darbų vertę, įskaičiuodamas ir gyventojų piniginius įnašus, įvardindamas atskirų finansavimo šaltinių sumas.

34. Vykdydamos sutartį šalys vadovaujasi Lietuvos Respublikos įstatymais ir kitais teisės aktais bei sutarties sąlygomis.

**V. BAIGIAMOSIOS NUOSTATOS**

35. Programos finansavimo tikslinės ir rezervo lėšos naudojamos pagal su LAKD pasirašytų finansavimo sutarčių sąlygose nustatytus reikalavimus ir suderintus Objektų sąrašus. Savivaldybės administracija užtikrina tinkamą visų su LAKD pasirašytų finansavimo sutarčių sąlygose nustatytų reikalavimų vykdymą.

\_\_\_\_\_\_\_\_\_\_\_\_\_\_\_\_\_\_\_\_\_

Aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Seniūnija)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Seniūno ar atsakingo asmens vardas, pavardė)*

Rokiškio rajono savivaldybės administracijai

**PRAŠYMAS ATLIKTI KELIO, GATVĖS IR INŽINERINIŲ TINKLŲ STATYBOS DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Vadovaudamiesi kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašu, patvirtintu Rokiškio rajono savivaldybės tarybos 2016 m. .............. d. sprendimu Nr. TS-....., prašome įtraukti į Rokiškio rajono savivaldybės kelių (gatvių) ar inžinerinių tinklų statybos, rekonstrukcijos ar remonto trijų metų prioritetinis objektų sąrašą:

1. Kelio, gatvės ir inžinerinių tinklų statybos darbų pavadinimas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Adresas, vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Matmenys (ilgis, plotis, pradžia, pabaiga) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Trumpas aprašymas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

1. Objekto nuotraukos, ……..lapas (-ai).

2. Objekto schema, matmenys.

3. Projektiniai pasiūlymai (pateikiami laisva forma).

4. Nekilnojamojo daikto kadastro duomenų bylos kopija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)                                                               (vardas, pavardė)*

Aprašo

2 priedas

Rokiškio rajono savivaldybės administracijai

**PRAŠYMAS ATLIKTI KELIO, GATVĖS IR INŽINERINIŲ TINKLŲ STATYBOS DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Prašome atlikti \_\_\_\_\_\_\_\_\_\_\_\_\_\_\_\_\_\_\_\_\_\_ gatvės/kelio/inžinerinių tinklų statybos darbus.

*(Pavadinimas)*

Įsipareigojame prisidėti prie statybos darbų ne mažiau \_\_\_\_\_ proc. nuo visos inžinerinių paslaugų ir

statybos montavimo darbų kainos.

Įgaliojame \_\_\_\_\_\_\_\_\_\_\_\_\_\_\_\_\_\_\_\_\_\_\_ atstovauti mūsų interesus, vykdyti finansinius

*(vardas, pavardė)*

įsipareigojimus ir pasirašyti sutartį.

Pareiškėjai:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(vardas, pavardė)* *(adresas) (parašas)*

Aprašo

3 priedas

**DALINIO APMOKĖJIMO SUTARTIS**

20 m. d. Nr.

Rokiškis

Rokiškio rajono savivaldybės administracija (toliau – Savivaldybė), atstovaujama Savivaldybės administracijos direktoriaus\_\_\_\_\_\_\_\_\_\_\_\_\_\_ (vardas, pavardė), veikiančio pagal nuostatus ir \_\_\_\_\_\_\_\_\_\_\_\_\_ (vardas, pavardė), atstovaudamas\_\_\_\_\_\_\_\_\_\_\_\_\_\_\_\_\_\_, pagrindu \_\_\_\_\_\_\_ (toliau – Partneris), vadovaudamiesi Rokiškio rajono savivaldybės tarybos 201 m. d. sprendimu Nr. TS- „Dėl kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ sudaro šią sutartį.

1. **SUTARTIES OBJEKTAS**

1.1. Šia sutartimi nustatomi šalių įsipareigojimai dėl k. g. m, esančios sen. Rokiškio r., asfaltavimo darbų dalinio apmokėjimo.

1. **ŠALIŲ ĮSIPAREIGOJIMAI**

2.1. Savivaldybė įsipareigoja:

2.1.1. panaudoti sutarties 2.2 punkte gautus pinigus sutarties 1.1 punkte numatytai paskirčiai, pervedant gautą sumą parinktam darbus atlikti rangovui;

2.1.2. suderinti techninį darbo projektą su Partneriu.

2.2. Partneris įsipareigoja per 15 kalendorinių dienų nuo sutarties pasirašymo pervesti \_\_\_\_\_\_\_ eurų į Rokiškio rajono savivaldybės nurodytą banko sąskaitą. Patikslinus objektų sąrašą, raštišku susitarimu tikslinama prisidėjimo vertė.

1. **ŠALIŲ ATSAKOMYBĖ**

3.1. Jei Savivaldybė nevykdo 2.1.1 punkte numatytų įsipareigojimų, ji privalo grąžinti gautą sumą Partneriui ir sumokėti 5 proc. dydžio baudą nuo gautos pinigų sumos sutarties 1.1. p. numatytai paskirčiai.

3.2. Jei Partneris nevykdo sutarties 2.2 punkte numatytų įsipareigojimų, jis moka 5 proc. dydžio baudą nuo privalomos pervesti sumos bei atlygina savivaldybės patirtus nuostolius (tokiu atveju Partnerio prašymas išbraukiamas iš objektų sąrašo be atskiro įspėjimo).

1. **GINČŲ SPRENDIMAS IR SUTARTIES GALIOJIMAS**

4.1. Ginčai tarp šalių dėl sutarties sprendžiami derybomis, o šalims nesutarus – Lietuvos Respublikos įstatymų numatyta tvarka.

4.2. Sutartis įsigalioja nuo jos pasirašymo datos ir galioja iki šalių visiško įsipareigojimų įvykdymo.

**V. ŠALIŲ ADRESAI IR REKVIZITAI**

Rokiškio rajono savivaldybės administracija Partneris

Kodas 188772248

Respublikos g. 94, Rokiškis

A. s. LT

AB DNB bankas, banko kodas 40100

Tel. (8 458) 55 262, faks. (8 458) 71 482

El. p. savivaldybe@post.rokiskis.lt

Savivaldybės administracijos direktorius

(vardas, pavardė)

A.V.

Aprašo

4 priedas

**OBEJKTŲ ATRANKOS VERTINIMO KRITERIJAI**

**1. Naudingumas visuomenei**. 10 balų skiriama, jei kelias (gatvė) yra susijęs su šių objektų susisiekimu:

1.1. Mokykla;

1.2. Darželis;

1.3. Ligoninė/poliklinika;

1.4. Biblioteka;

1.5. Priešgaisrinė tarnyba;

1.6. Policija;

1.7. Kiti visuomenės traukos centrai (išskyrus privataus verslo objektus).

10 balų skiriama, jei keliu (gatve) vyksta viešojo transporto eismas. Visais kitais atvejais balų neskiriama.

**2. Kelio (gatvės) ar inžinerinių tinklų esama būklė.** Būklė vertinama apžiūros metu bendru Komisijos narių daugumos sprendimu.

Kelio (gatvės) su asfalto danga vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Danga suirusi, transporto eismas ribojamas |
| 15 (nepatenkinama būklė) | Dangoje lopų plotas viršija 10 % dangos ploto vertinamame ruože, yra skersinių ir išilginių plyšių, platesnių kaip 19 mm, plyšių tinklo, sudarančio ne daugiau kaip 10 % dangos ploto vertinamame ruože, provėžų bendras ilgis sudaro apie 400 m vertinamame ruože, dangos kraštų lopai sudaro apie 200 m bendrą ilgį, dangos lukštenimosi plotas sudaro daugiau kaip 3 % vertinamame, yra nelygumų, kurie sąlygoja nepatogų transporto važiavimą |
| 10 (patenkinama būklė) | Dangoje lopų plotas neviršija 5 % dangos ploto vertinamame ruože, yra pavienių išilginių ir skersinių plyšių, ne platesnių kaip 10 mm, plyšių tinklo, sudarančio ne daugiau kaip 1 % dangos ploto vertinamame ruože, provėžų, kurių bendras ilgis sudaro apie 100 m viename kilometre, dangos kraštų lopai sudaro apie 50 m bendrą ilgį vertinamame ruože, danga pradėjusi lukštentis ne didesniame kaip 1 % dangos plote vertinamame ruože, danga nelygi |
| 5 (gera būklė) | Danga suremontuota kokybiškai, lopų plotas neviršija 1 % dangos ploto vertinamame ruože, yra pavienių plyšių, ne platesnių kaip 5 mm, tačiau nėra plyšių tinklo, lopų dangos kraštuose |
| 2 (puiki būklė) | Dangoje nėra lopų, plyšių, įdubų, provėžų, danga lygi |

Kelio (gatvės) su žvyro danga vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Žvyrkelio danga nusidėvėjusi daugiau kaip 50 % dangos ploto vertinamame ruože, transporto eismas ribojamas |
| 15 (silpna būklė) | Žvyro dangoje yra įdubų, profiliuojamojo sluoksnio nusidėvėjimas sudaro ne daugiau kaip 50 % dangos ploto vertinamame ruože, žvyro dangos nusidėvėjimas iki žemės sankasos viršaus sluoksnio sudaro ne daugiau kaip 5 % dangos ploto vertinamame ruože, važiavimas suvaržytas. |
| 10 (gera būklė) | Žvyro dangoje išdaužos užtaisytos kokybiškai, tačiau yra profiliuojamojo sluoksnio nusidėvėjimo, sudarančio ne daugiau kaip 5 % dangos ploto vertinamame ruože. |
| 5 (puiki būklė) | Žvyro danga naujai įrengta, paviršius vientisas, lygus, nėra įdubų. |

Pėsčiųjų/dviračių takų ir aikštelių vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Pažaidos sudaro daugiau kaip 50 % dangos ploto vertinamame ruože, pėsčiųjų ir/ar dviratininkų eismas ribojamas. |
| 15 (silpna būklė) | Pažaidos sudaro ne daugiau kaip 50 % dangos ploto vertinamame ruože, pėsčiųjų ir/ar dviratininkų eismas suvaržytas. |
| 10 (gera būklė) | Dangoje pažaidos užtaisytos kokybiškai, tačiau pažaidos sudaro ne daugiau kaip 5 % dangos ploto vertinamame ruože. |
| 5 (puiki būklė) | Takas/aikštelė naujai įrengta, paviršius vientisas, lygus, nėra įdubų. |

**3. Kelio (gatvės) transporto metinis paros eismo intensyvumas.** Rodiklis apskaičiuojamas vadovaujantis VGTU metodiniais nurodymais „Transporto sistemos elementai“, išmatuojant kelio (gatvės) transporto priemonių skaičių per valandą. Už duomenų pateikimą Komisijai atsakingas Savivaldybės statybos ir infrastruktūros plėtros skyrius. Vetinant taką ar aikštelę, intensyvumas skaičiuojamos šalia esančio kelio (gatvės).

Pagal skaičiavimo rezultatus skiriami vertinimo balai:

|  |  |
| --- | --- |
| **Vertinimo balas** | **Transporto metinis paros eismo intensyvumas** |
| 10 | 900 ir daugiau automobilių per parą |
| 9 | 800-899 automobilių per parą |
| 8 | 700-799 automobilių per parą |
| 7 | 600-699 automobilių per parą |
| 6 | 500-599 automobilių per parą |
| 5 | 400-499 automobilių per parą |
| 4 | 300-399 automobilių per parą |
| 3 | 200-299 automobilių per parą |
| 2 | 100-199 automobilių per parą |
| 1 | 1-99 automobilių per parą |
| 0 | 0 automobilių per parą |

**4. Ekonominis naudingumas rajonui.** Vertinimo balas skiriamas, jei kelias (gatvės) susijęs su juridinių asmenų veikla ir priklauso nuo sumokamų mokesčių dydžio per paskutinius metus. Informacijos šaltinis – [www.vmi.lt](http://www.vmi.lt).

|  |  |
| --- | --- |
| **Vertinimo balas** | **Sumokėtų mokesčių suma** |
| 10 | daugiau nei 500 tūkst. eurų |
| 9 | 450-500 tūkst. eurų |
| 8 | 400-450 tūkst. eurų |
| 7 | 350-400 tūkst. eurų |
| 6 | 300-350 tūkst. eurų |
| 5 | 250-300 tūkst. eurų |
| 4 | 200-250 tūkst. eurų |
| 3 | 150-200 tūkst. eurų |
| 2 | 100-150 tūkst. eurų |
| 1 | 10-100 tūkst. eurų |
| 0 | 0-10 tūkst. eurų |

**TEIKIAMO SPRENDIMO PROJEKTO ,, DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ AIŠKINAMASIS RAŠTAS**

2016-10-14

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma patvirtinti kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą, kuris būtų taikomas panaikinus šiuo metu galiojančią tvarką.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Kelių priežiūros ir plėtros programos lėšų naudojimo tvarkos aprašas, patvirtintas Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos įstatymo įgyvendinimo“, Rokiškio rajono savivaldybės tarybos 2015 m. rugsėjo 25 d. sprendimas Nr. TS-200 „Dėl kelių, gatvių ir inžinerinių tinklų statybos darbų organizavimo ir vykdymo tvarkos patvirtinimo“.

**Sprendimo projekto esmė**. Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašu siekiama patikslinti 2015 m. Rokiškio rajono savivaldybės tarybos patvirtintą tvarką, aiškiau išdėstyti, kokiais kriterijais remiantis atrenkamos remontuotinos gatvės, kaip paskirstomos kelių ir gatvių priežiūros darbų apimtys seniūnijoms. Pagrindiniai pakeitimai ir patikslinimai, lyginant su esama tvarka:

1. nurodyta, kokiems darbams ir paslaugoms gali būti naudojamos Kelių priežiūros ir plėtros programos lėšos (Aprašo 5 p.);

2. patikslinta prašymų pateikimo data iki einamųjų metų lapkričio 15 d. tam, kad būtų galima anksčiau pradėti planuoti sekančių darbus, apžiūrėti objektus tinkamomis oro sąlygomis;

3. patikslinta, kokius prašymus ir kokia forma teikia seniūnijos seniūnai (6.1. ir 6.2. p);

4. patikslinta, iki kada prašymus turi pateikti fiziniai ar juridiniai asmenys (Pareiškėjai), pateikta tipinė prašymo forma;

5. patikslinti objektų atrankos vertinimo kriterijai (Aprašo 4 priedas);

6. patikslinta, kokiais atvejais ir kaip papildomas Prioritetinis sąrašas;

7. nurodyta, kaip paskirstomos lėšos seniūnijose einamiesiems tikslams.

**Galimos pasekmės, priėmus siūlomą tarybos sprendimo projektą**:

**teigiamos** – skaidriau bus atrenkami objektai kelių, gatvių statybos ir remonto darbams atlikti.

**neigiamos** – nėra.

**Finansavimo šaltiniai ir lėšų poreikis**. Kelių priežiūros ir plėtros programa.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte numatoma reguliuoti visuomeninių santykius, susijusius su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas įvertintas antikorupciniu požiūriu ir pridėta vertinimo pažyma.

Statybos ir infrastruktūros plėtros skyriaus

vyriausiasis specialistas Augustinas Blažys